Signat el conveni de col?laboració per a promoure el projecte `Biblioteques en Igualtat´
21 gener 2022

## Signat el conveni de col?laboració per a promoure el projecte \`Biblioteques en Igualtat´21 gener 2022Última actualització: 21 gener 2022

![](../gestion/img/a07f01af33540f191cd6c4f5863350203139186b52ebe1589e868aada8f99c76.jpg)  
  

L’Ajuntament de Gandia i l’Associació Clàssiques i Modernes van signar ahir al Saló d’Actes de la Biblioteca Central el conveni de col·laboració per a promoure el projecte ‘**Biblioteques en Igualtat**’.  

Aquest té com a finalitat “_donar visibilitat a les escriptores de tots els temps o les seues obres, ficar en valor el paper de la dona, proposar una mirada crítica de gènere a la cultura i la recuperació i posada en valor de les obres escrites per dones valencianes_”, ha afirmat **Juana Navarro**, regidora d’Igualtat, Diversitat i Polítiques Inclusives.

Tot això connecta amb una necessitat i inquietud: dotar de referents i desenvolupar als subjectes les ferramentes culturals que fan viable el pensament crític, la independència, la llibertat personal, la capacitat per qüestionar el mon i els seus problemes i assumir els reptes actuals. “_Si el passat no va ser just amb les escriptores, és deure nostre el fet de vetlar per a recuperar la seua memòria, ja que una cultura que no les incloga a ‘elles’ serà sempre incompleta i, fins i tot, falsària_”, exposa el **manifest** “Biblioteques en la Igualtat”, al qual s’ha adherit Gandia.

L’acord pretén, entre moltes altres coses, millorar els drets culturals de la ciutadania, vetlant pel patrimoni cultural i exercint un paper actiu en la millora democràtica i els drets culturals; a banda de compensar els desequilibris produïts per l’articulació de relacions al patriarcat.

Per tal d’aconseguir-ho, Ajuntament i Associació es comprometen a: atorgar una major visibilitat a les escriptores i a les seues obres; completar els fons bibliogràfics, en relació amb els buits i les absències d'obra literària, d'assaig i art, escrites per dones de tots els temps; “_impulsar la cooperació i creació d'aliances entre biblioteques i altres agents implicats per acabar amb la bretxa de gènere; i involucrar a altres entitats en la realització de tallers, xarrades i fòrums, en el marc de ‘Biblioteques en Igualtat_’”, ha exposat **Liduvina Gil**, regidora de l’IMAB.

La duració de l’acord avarca des de 2022 fins a 2025. Cada part haurà d’anomenar a dos persones responsables del seguiment i control del funcionament de tot el disposat. Clàssiques i Modernes (CiM) facilitarà assessorament expert en metodologia d'investigació i formació aplicada als equips per a realitzar un seguiment durant el procés de desenvolupament d’aquest projecte i la seua avaluació, i material de consulta en la web: [www.clasicasymodernas.org](http://www.clasicasymodernas.org)

[Twittear](https://twitter.com/share)